ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยคุณสมบัติวาระการดำรงตำแหน่ง การพ้นจากตำแหน่ง และวิธีการปฏิบัติงานของคณะกรรมการผู้ใช้พลังงานประจำเขตพ.ศ. ๒๕๕๓ อาศัยอำนาจตามความในมาตรา๙๘ วรรคสอง และมาตรา ๙๙ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยคุณสมบัติ วาระการดำรงตำแหน่ง การพ้นจากตำแหน่งและวิธีการปฏิบัติงานของคณะกรรมการผู้ใช้พลังงานประจำเขต พ.ศ. ๒๕๕๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เขต หมายความว่า เขตพื้นที่ผู้ใช้พลังงานตามพื้นที่ที่คณะกรรมการประกาศกำหนดผู้ใช้พลังงาน หมายความว่า ผู้ใช้พลังงานในแต่ละเขตแต่ไม่รวมถึงผู้รับใบอนุญาต และพนักงานเจ้าหน้าที่ ของผู้รับใบอนุญาตเครือข่ายประชาสังคม หมายความว่า องค์กรหรือการรวมตัวของกลุ่มบุคคลผู้ใช้พลังงานที่มีการจัดตั้งที่ชัดเจนโดยมีการขึ้นทะเบียนกับส่วนราชการ หรือร่วมปฏิบัติงานกับส่วนราชการและเป็นองค์กรที่มีผลงานเป็นที่ประจักษ์และยอมรับในเขตไม่น้อยกว่าหนึ่งปีในเขตที่เกี่ยวข้อง โดยมีวัตถุประสงค์ในการดำเนินกิจกรรมซึ่งเน้นการมีจิตสำนึกคุณธรรมเพื่อส่วนรวมและเพื่อการดำเนินกิจกรรมที่เป็นประโยชน์ต่อสังคมส่วนรวมเป็นสำคัญและมีการดำเนินงานด้านต่าง ๆ ที่เกี่ยวข้องกับกิจการพลังงาน เช่น ด้านพลังงานด้านสิ่งแวดล้อม ด้านการคุ้มครองสิทธิ ด้านสุขภาพ ด้านชุมชนและการพัฒนา เป็นต้นคณะกรรมการผู้ใช้พลังงานประจำเขต หมายความว่าผู้ใช้พลังงานที่ผ่านกระบวนการสรรหาและได้รับการแต่งตั้งโดยคณะกรรมการให้ปฏิบัติหน้าที่เป็นคณะกรรมการผู้ใช้พลังงานประจำเขตตามที่กำหนดในพระราชบัญญัติการประกอบกิจการพลังงานพ.ศ. ๒๕๕๐ข้อ ๔ ให้มีคณะกรรมการผู้ใช้พลังงานประจำเขตจำนวนหนึ่งคณะขึ้นในแต่ละเขตโดยให้คณะกรรมการผู้ใช้พลังงานประจำเขตแต่ละคณะประกอบด้วยประธานกรรมการหนึ่งคนและกรรมการอื่นอีกสิบคนข้อ ๕ ให้คณะกรรมการผู้ใช้พลังงานประจำเขตแต่ละคณะประกอบด้วยผู้แทนผู้ใช้พลังงานจำนวนแปดคนและผู้แทนเครือข่ายประชาสังคมซึ่งอยู่ในเขต จำนวนสามคนผู้แทนผู้ใช้พลังงานตามวรรคหนึ่งประกอบด้วยผู้แทนผู้ใช้พลังงานแต่ละจังหวัดในเขตตามสัดส่วนของจำนวนผู้ใช้พลังงานของแต่ละจังหวัดโดยจังหวัดใดจะมีจำนวนเท่าใด ให้คำนวณจากจำนวนรวมผู้ใช้ไฟฟ้าของแต่ละจังหวัดในเขตคูณด้วยแปดหารด้วยจำนวนรวมผู้ใช้ไฟฟ้าของเขตนั้นผู้แทนเครือข่ายประชาสังคมแต่ละเขตประกอบด้วยผู้แทนเครือข่ายที่มาจากในแต่ละจังหวัดโดยแต่ละจังหวัดจะเป็นผู้แทนได้ไม่เกินหนึ่งคนเว้นแต่กรณีมีผู้สมัครไม่ครบจำนวนทั้งนี้การสรรหาให้เป็นไปตามประกาศคณะกรรมการกำกับกิจการพลังงาน เรื่องวิธีการสรรหาคณะกรรมการผู้ใช้พลังงานประจำเขตข้อ ๖ เพื่อประโยชน์ในการทำงานของคณะกรรมการผู้ใช้พลังงานประจำเขตคณะกรรมการอาจแต่งตั้งผู้ทรงคุณวุฒิจากหน่วยราชการหรือหน่วยงานอื่นที่เกี่ยวข้องหรือจากภาคเอกชน เพื่อเป็นที่ปรึกษาคณะกรรมการผู้ใช้พลังงานประจำเขตตามจำนวนที่จะเห็นสมควรข้อ ๗ ผู้ใช้พลังงานที่ประสงค์เข้ารับการสรรหาเพื่อดำรงตำแหน่งเป็นคณะกรรมการผู้ใช้พลังงานประจำเขตต้องมีคุณสมบัติทั่วไป ดังต่อไปนี้(๑) มีสัญชาติไทย(๒) มีอายุไม่ต่ำกว่ายี่สิบปีบริบูรณ์(๓) ไม่เป็นบุคคลล้มละลาย(๔) ไม่เป็นคนไร้ความสามารถ หรือเสมือนไร้ความสามารถ(๕) ไม่เป็นผู้ต้องคำพิพากษาให้จำคุก และถูกคุมขังโดยหมายของศาลยกเว้นความผิดลหุโทษ หรือความผิดโดยประมาท(๖) ไม่เป็นบุคคลวิกลจริต หรือจิตฟั่นเฟือน ไม่สมประกอบ(๗) ไม่เป็นบุคคลติดยาเสพติดให้โทษ(๘) มีชื่อในทะเบียนราษฎรในเขตนั้น ๆเป็นเวลาไม่น้อยกว่าเก้าสิบวันก่อนวันสมัครนอกจากมีคุณสมบัติทั่วไปตามที่กำหนดในวรรคหนึ่งแล้วต้องเป็นผู้มีความรู้ ความเชี่ยวชาญหรือประสบการณ์ในด้านกฎหมาย สิ่งแวดล้อมเศรษฐกิจ วิศวกรรม หรือสังคม อันเป็นประโยชน์ต่อการปฏิบัติหน้าที่ของคณะกรรมการผู้ใช้พลังงานประจำเขตโดยมีเอกสารรับรองความรู้จากสถาบันการศึกษา หรือเป็นปราชญ์ชาวบ้านนักพัฒนาที่มีประสบการณ์ในการดำเนินงานอันเป็นที่ยอมรับในชุมชนและมีหน่วยงานของรัฐเป็นผู้รับรองข้อ ๘ ผู้แทนเครือข่ายประชาสังคมที่ประสงค์เข้ารับการสรรหาเพื่อดำรงตำแหน่งเป็นคณะกรรมการผู้ใช้พลังงานประจำเขตนอกจากมีคุณสมบัติทั่วไปตามที่กำหนดในข้อ ๗วรรคหนึ่งแล้วต้องเป็นผู้ได้รับการเสนอชื่อเป็นหนังสือจากเครือข่ายประชาสังคมที่ดำเนินงานในเขตนั้นๆ มาแล้วไม่น้อยกว่าหนึ่งปี โดยแต่ละเครือข่ายสามารถเสนอชื่อผู้สมัครเข้ารับการสรรหาเพื่อดำรงตำแหน่งเป็นคณะกรรมการผู้ใช้พลังงานประจำเขตได้หนึ่งคนข้อ ๙ คณะกรรมการผู้ใช้พลังงานประจำเขตมีวาระการดำรงตำแหน่งคราวละสี่ปีนับแต่วันที่ได้รับการแต่งตั้งแต่จะดำรงตำแหน่งติดต่อกันเกินสองวาระไม่ได้ และอาจได้รับการแต่งตั้งใหม่ เมื่อพ้นจากการเป็นคณะกรรมการผู้ใช้พลังงานประจำเขตมาแล้วไม่น้อยกว่าสี่ปีนอกจากการพ้นจากตำแหน่งตามวรรคหนึ่งแล้วคณะกรรมการผู้ใช้พลังงานประจำเขตจะพ้นจากตำแหน่งเมื่อ(๑) ลาออก(๒) ตาย(๓) ขาดคุณสมบัติหรือมีลักษณะต้องห้ามตามข้อ ๗ หรือ ๘(๔) คณะกรรมการมีมติให้พ้นจากตำแหน่ง เพราะมีความประพฤติเสื่อมเสียบกพร่องหรือไม่สุจริตต่อหน้าที่ หรือหย่อนความสามารถในกรณีที่กรรมการผู้ใช้พลังงานประจำเขตพ้นจากตำแหน่งก่อนครบวาระตามวรรคสอง ให้คณะกรรมการแต่งตั้งกรรมการผู้ใช้พลังงานประจำเขตแทนตำแหน่งที่ว่างโดยวิธีการจับสลากจากบัญชีสำรองรายชื่อผู้สมัครเข้ารับการสรรหาเป็นคณะกรรมการผู้ใช้พลังงานประจำเขตที่ไม่ผ่านจับสลาก ตามประกาศคณะกรรมการกำกับกิจการพลังงาน เรื่องวิธีการสรรหาคณะกรรมการผู้ใช้พลังงานประจำเขตผู้ซึ่งได้รับการแต่งตั้งตามวรรคสามให้อยู่ในตำแหน่งเท่าวาระที่เหลืออยู่ของผู้ซึ่งตนแทนเว้นแต่วาระการดำรงตำแหน่งนั้นเหลือน้อยกว่าเก้าสิบวันคณะกรรมการจะไม่แต่งตั้งกรรมการผู้ใช้พลังงานประจำเขตแทนตำแหน่งที่ว่างลงก็ได้ให้กรรมการผู้ใช้พลังงานประจำเขตซึ่งพ้นจากตำแหน่งตามวรรคหนึ่งปฏิบัติหน้าที่ต่อไปจนกว่าจะมีการแต่งตั้งกรรมการผู้ใช้พลังงานประจำเขตขึ้นใหม่ข้อ ๑๐ การประชุมของคณะกรรมการผู้ใช้พลังงานประจำเขตต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่มีอยู่จึงจะเป็นองค์ประชุมในการประชุมให้ประธานกรรมการผู้ใช้พลังงานประจำเขตเป็นประธานในที่ประชุมหากประธานกรรมการไม่มาประชุมหรือไม่อาจปฏิบัติหน้าที่ได้ให้คณะกรรมการในที่ประชุมเลือกกรรมการคนหนึ่งเป็นประธานในที่ประชุมในการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๑๑ ให้คณะกรรมการผู้ใช้พลังงานประจำเขตมีอำนาจเชิญผู้รับใบอนุญาตและผู้ใช้พลังงานที่เกี่ยวข้องกับการดำเนินการตามพระราชบัญญัติการประกอบกิจการพลังงานพ.ศ. ๒๕๕๐ และระเบียบคณะกรรมการ ว่าด้วยหลักเกณฑ์และวิธีพิจารณาเรื่องร้องเรียนของผู้ใช้พลังงานเกี่ยวกับความเดือดร้อนเสียหายและข้อพิพาทระหว่างผู้ใช้พลังงานกับผู้รับใบอนุญาตเพื่อขอคำชี้แจงข้อเท็จจริงรวมทั้งขอความร่วมมือจากหน่วยงานที่เกี่ยวข้องหรือราชการส่วนท้องถิ่นเพื่อขอข้อมูลหรือขอความเห็นเพื่อประกอบการพิจารณาได้ตามที่เห็นสมควรข้อ ๑๒ ค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขตให้เป็นไปตามที่คณะกรรมการกำหนดข้อ ๑๓ ให้ฝ่ายสำนักงานประจำเขตสำนักงานคณะกรรมการกำกับกิจการพลังงานทำหน้าที่ธุรการของคณะกรรมการผู้ใช้พลังงานประจำเขตข้อ ๑๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๘มกราคม พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๒๑ มกราคม ๒๕๕๓นันท์นภัสร์/ตรวจ๒๑ มกราคม ๒๕๕๓ศิรวัชร์/ปรับปรุง๘ ธันวาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๖ ง/หน้า ๑๘/๑๔ มกราคม ๒๕๕๓